b'\n_START_ARTICLE_\nDiscobolus\n_START_PARAGRAPH_\nDiscobolus av Myron (diskoskasteren gresk \xce\x94\xce\xb9\xcf\x83\xce\xba\xce\xbf\xce\xb2\xcf\x8c\xce\xbb\xce\xbf\xcf\x82, \xc2\xabDiskobolos\xc2\xbb) er en ber\xc3\xb8mt romersk marmorstatue, en kopi av en tapt, gresk bronseoriginal. Statuen ble ferdigstilt under h\xc3\xb8yden av den klassiske perioden, mellom 460 \xe2\x80\x93 450 f. Kr._NEWLINE_En diskoskaster er i ferd med \xc3\xa5 kaste. \xc3\x98yeblikket fanget i statuen er et eksempel p\xc3\xa5 rythmos, harmoni og balanse, og er et av de tidligste eksemplene p\xc3\xa5 naturn\xc3\xa6r anatomisk gjengivelse i skulptur. Myron blir ofte kreditert som den f\xc3\xb8rste som behersket denne stilen._NEWLINE_Som alltid i gresk klassisk idrett er Discobolus naken. Stillingen han st\xc3\xa5r i sies \xc3\xa5 v\xc3\xa6re unaturlig for et menneske, og er i dag regnet som heller ineffektiv metode for \xc3\xa5 kaste diskos.'